EkBass/fiwiki-20250220-pages-articles huggingface dataset:
Farmall (traktori)

Farmall on amerikkalainen maataloustraktorimerkki, jota valmisti International Harvester. Traktorin valmistus alkoi vuonna 1924. Merkin edeltäjiä olivat Mogul ja Titan, joiden valmistuksen aloittivat vuonna 1902 McCormick ja Deering. Farmall oli entistä nykyaikaisempi ja kevytrakenteisempi maatalouden yleiskäyttöön suunniteltu traktori kuin edeltäjänsä. Traktorissa oli vakiovarusteena voimanulosottoakseli. Tekninen innovaatiokokeilu voimanulosotosta oli aloitettu Mogulilla jo vuonna 1919. Traktori oli suunniteltu erityisesti amerikkalaisille riviviljelmille kolmipyöräisenä. Siinä oli useita työkoneiden kiinnityspisteitä takana, keskellä ja edessä. Moottorit olivat aluksi petrolikäyttöisiä. ==Lähteet== == Aiheesta muualla == Luokka:Traktorit
Jääkiekon 3. divisioonan maailmanmestaruuskilpailujen 2013 karsintasarja

Ajankohta 14. lokakuuta - 17\. lokakuuta 2012 Isäntämaa Kaupunki Abu Dhabi Joukkueet 4 Nousevat 3\. divisioonaan 2013 Jääkiekon 3. divisioonan maailmanmestaruuskilpailujen 2013 karsintasarja pelattiin lokakuussa 2012 Yhdistyneissä arabiemiirikunnissa, turnaukseen osallistui neljä joukkuetta joista kaksi pääsi 3. divisioonan turnaukseen 2013. == Turnaus == Joukkue O V JV JT H TM PM Pisteet 3 3 0 0 0 14 3 9 3 2 0 0 1 18 4 6 3 1 0 0 2 10 8 3 3 0 0 0 3 1 28 0 Ottelut Ottelujen alkamisajat paikallisia aikoja. (UTC+4) == Katso myös == * Jääkiekon maailmanmestaruuskilpailut 2013 * Jääkiekon 1. divisioonan maailmanmestaruuskilpailut 2013 * Jääkiekon 2. divisioonan maailmanmestaruuskilpailut 2013 * Jääkiekon 3. divisioonan maailmanmestaruuskilpailut 2013 == Lähteet == * IIHF: Division III Qualification 2013 * IIHF: 2013 Events Jääkiekon 3. divisioonan maailmanmestaruuskilpailut 2013 – karsintasarja Luokka:Vuoden 2012 jääkiekko 3\. divisioonan maailmanmestaruuskilpailujen 2013 karsintasarja Luokka:Abu Dhabin urheilu
Alfred Adewale Martins

Alfred Adewale Martins (s. 1. kesäkuuta 1959 Abeokuta) on nigerialainen roomalaiskatolinen arkkipiispa. Hänet vihittiin papiksi 18. syyskuuta 1983 ja nimitettiin Abeokutan hiippakunnan johtoon 24. lokakuuta 1997. Piispaksi vihkiminen seurasi 24. tammikuuta 1998. Pääkonsekraattorina toimi Carlo Maria Viganò, jota avustivat Anthony Olubunmi Okogie ja Albert Ayinde Fasina. Martins sai 25. toukokuuta 2012 nimityksen Lagosin arkkipiispaksi. == Lähteet == Luokka:Nigerialaiset papit Luokka:Katoliset arkkipiispat Luokka:Vuonna 1959 syntyneet Luokka:Elävät henkilöt
Albert Ayinde Fasina

Albert Ayinde Fasina (8. heinäkuuta 1939 – 29. kesäkuuta 2021) oli nigerialainen roomalaiskatolinen piispa. Hänet vihittiin papiksi Ijebu-Oden hiippakuntaan 3. maaliskuuta 1980 ja nimitettiin sen koadjuuttoripiispaksi 21. kesäkuuta 1988. Piispaksi vihkiminen seurasi 10. syyskuuta. Pääkonsekraattorina toimi Anthony Olubunmi Okogie, jota avustivat Anthony Saliu Sanusi ja Felix Alaba Adeosin Job.Catholic-Hierarchy.org: Bishop Albert Ayinde Fasina Fasinasta tuli Ijebu-Oden piispa 14. elokuuta 1990. == Lähteet == Luokka:Nigerialaiset papit Luokka:Katoliset piispat Luokka:Vuonna 1939 syntyneet Luokka:Vuonna 2021 kuolleet
Anthony Saliu Sanusi

Anthony Saliu Sanusi (2. tammikuuta 1911 – 8. joulukuuta 2009) oli nigerialainen roomalaiskatolinen piispa. Hänet vihittiin papiksi Lagosiin 17. joulukuuta 1944 ja nimitettiin Ijebu-Oden hiippakunnan johtoon 29. toukokuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga.Catholic-Hierarchy.org: Bishop Anthony Saliu Sanusi Sanusi jäi eläkkeelle 14. elokuuta 1990. == Lähteet == Luokka:Nigerialaiset papit Luokka:Katoliset piispat Luokka:Vuonna 1911 syntyneet Luokka:Vuonna 2009 kuolleet
Józef Wysocki

Józef Wysocki (s. 17. lokakuuta 1940) on puolalainen roomalaiskatolinen piispa. Hänet vihki papiksi Tomasz Wilczyński 13. kesäkuuta 1965 ja nimitettiin Warmian hiippakunnan vihkipiispaksi sekä Praecausan titulaaripiispaksi 6. huhtikuuta 1989. Piispaksi konsekroinnin suoritti 29. huhtikuuta Józef Glemp, jota avustivat Edmund Michał Piszcz ja Kazimierz Jan Majdański.Catholic-Hierarchy.org: Bishop Józef Wysocki 25\. maaliskuuta 1992 Wysocki sai nimityksen Elblągin vihkipiispaksi. == Lähteet == Luokka:Puolalaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
Manuel Mireles Vaquera

Manuel Mireles Vaquera (11. tammikuuta 1929 – 10. elokuuta 2021) oli meksikolainen roomalaiskatolinen piispa. Hänet vihittiin papiksi 29. toukokuuta 1953 ja nimitettiin Durangon arkkihiippakunnan vihkipiispaksi sekä Casae Calanaen titulaaripiispaksi 16. lokakuuta 1982. Piispaksi vihkiminen seurasi 7. joulukuuta. Pääkonsekraattorina toimi Girolamo Prigione, jota avustivat Antonio López Aviña ja Luis Rojas Mena.Catholic-Hierarchy.org: Bishop Manuel Mireles Vaquera Mireles Vaquera sai 28. huhtikuuta 1988 nimityksen El Salton koadjuuttoriprelaatiksi, ja 13. lokakuuta 1988 hänestä tuli sen prelaatti. Hän jäi eläkkeelle 28. syyskuuta 2005. == Lähteet == Luokka:Meksikolaiset papit Luokka:Katoliset piispat Luokka:Vuonna 1929 syntyneet Luokka:Vuonna 2021 kuolleet
Châteauneuf-les-Martigues

Châteauneuf-les-Martigues on kunta Bouches-du-Rhônen departementissa Ranskan Provencessa. Siellä asui 11 450 ihmistä vuonna 2009, ja sen pinta-ala on 31,65 neliökilometriä. Kunnan länsipuolella sijaitsee Martiguesin kaupunki. Châteauneuf-les-Martiguesissa vaikutti vesilentokoneen kehittäjä Henri Fabre, jolle on muistomerkki paikassa. == Lähteet == Luokka:Bouches-du-Rhônen kunnat
De Havilland Venom

pienoiskuva|De Havilland Sea Venom de Havilland D.H. 112 Venom ja Sea Venom ovat englantilaisvalmisteisia suihkukäyttöisiä hävittäjäkoneita. De Havilland Vampiresta kehitettyhttp://www.vectorsite.net/avvamp_3.html#m1 Venom (suom. "myrkky") toimi maatukikohdista ja Sea Venom oli laivastohävittäjä, joka käytti tukikohtanaan lentotukialuksia. Suunnilleen samaan aikaan kehitettiin Sea Vixeniä, jonka kehitystyö kohtasi pahoja vaikeuksia. Sekin oli kantaäidin eli Vampiren malliin, niin kutsutusti kaksoispuomirunkoinen. Ohjaamo muistutti kehtoa, ja runko jatkui siivistä jakautuen. Niin kutsutusta suorasiipisestä Vampire-konetyypistä tämä erosi loivassa kulmassa olevien nuolisiipien johdosta, sekä myös parannellun Goblin-moottorin ansiosta, uusi tyyppi oli nimeltään Ghost. Tämä kasvatti nopeutta 1 030 km/h arvoon vaakalennossa. Ghostin versio 105 antoi työntövoimaa 2 336 kg eli 5 150 paunaa.Iso-Britannia käytti tätä konetyyppiä yöhävittäjänä (NF.) sekä hävittäjäpommittajana (FB.). Tämä suihkuhävittäjä hyväksyttiin palveluskäyttöön 1952, jolloin sarjatuotanto aloitettiin. Koelennot tapahtuivat 1950.Sharpe: s. 92-94 Venomin ja Sea Venomin kiinteä aseistus käsitti 4 × 20 mm Hispano-lentokonetykkejä. Siiven alapuolisissa ripustuksissa voitiin kuljettaa raketteja sekä pommeja. Edelleen tyypistä riippuen saavutettu lakikorkeus vaihteli, ollen maksimissaan 15 000 metriä eli 49 200 jalkaa. Venom- ja Sea Venom -taistelukoneita käytettiin monessa eri maassa, muiden muassa Ruotsissa, Ranskassa ja Sveitsissä. Tyyppi poistettiin palveluksesta vasta vuonna 1983.http://www.netti.fi/~halle/planes/eng/venom.htm ==Lähteet== *Sharpe, Michael: Attack and interceptor jets, Grange Books, Lontoo Englanti, 2002 (s. 92-94) ISBN 1-84013-335-X ===Viitteet=== ==Aiheesta muualla== *http://www.warbirdalley.com/venom.htm *http://www.vectorsite.net/avvamp.html *http://plane-crazy.purplecloud.net/Aircraft/Jets/Venom/de_havilland_venom.htm (sisältää paljon kuva-aineistoa artikkelikohteesta) Venom Luokka:Brittiläiset hävittäjälentokoneet Luokka:1940-luvun hävittäjälentokoneet
Bad Company (täsmennyssivu)

Bad Company tarkoittaa seuraavia asioita: * Bad Company, brittiläinen rockyhtye ** Bad Company, yhtyeen albumi * Bad Company, manga * Battlefield: Bad Company, videopeli * Battlefield: Bad Company 2, videopeli == Elokuvat == * Huonoa seuraa (Bad Company), yhdysvaltalainen elokuva vuodelta 1925 * Bad Company, yhdysvaltalainen elokuva vuodelta 1931 * Paha porukka (Bad Company), yhdysvaltalainen elokuva vuodelta 1972 * Oikotie helvettiin (Bad Company), yhdysvaltalainen elokuva vuodelta 1995 * Bad Company, yhdysvaltalainen elokuva vuodelta 2002.
Rod Gavin

Roderick Fitzgerald "Rod" Gavin (s. 20. toukokuuta 1949 Paeroa) on uusiseelantilainen entinen meloja. Hänen seuransa oli North Shore Canoe Club. Gavin kilpaili Montréalin olympialaisissa 1976 John Leonardin kanssa kajakkikaksikossa sekä 500 että 1 000 metrin matkalla. Pari putosi 1 000 metrin kisassa keräilyerissä, mutta selvisi välieriin saakka lyhyemmällä matkalla. == Lähteet == Luokka:Uusiseelantilaiset melojat Luokka:Vuonna 1949 syntyneet Luokka:Elävät henkilöt
Luis Rojas Mena

Luis Rojas Mena (21. kesäkuuta 1917 – 18. maaliskuuta 2009) oli meksikolainen roomalaiskatolinen piispa. Hänet vihittiin papiksi 31. maaliskuuta 1945 ja nimitettiin Culiacánin hiippakunnan vihkipiispaksi sekä Accian titulaaripiispaksi 6. toukokuuta 1968. Piispaksi vihkiminen suerais 16. kesäkuuta. Pääkonsekraattorina toimi José Garibi y Rivera, jota avustivat Francisco Javier Nuño y Guerrero ja Everardo López Alcocer.Catholic- Hierarchy.org: Bishop Luis Rojas Mena Rojas Mena sai 20. elokuuta 1969 nimityksen Culiacánin piispaksi, jona hän toimi, kunnes erosi tehtävistään 4. lokakuuta 1993. == Lähteet == Luokka:Meksikolaiset papit Luokka:Katoliset piispat Luokka:Vuonna 1917 syntyneet Luokka:Vuonna 2009 kuolleet
Jesús Humberto Velázquez Garay

Jesús Humberto Velázquez Garay (16. toukokuuta 1940 Culiacán – 22. kesäkuuta 2013) oli meksikolainen roomalaiskatolinen piispa. Hänet vihittiin papiksi Culiacánin hiippakuntaan 12. maaliskuuta 1964 ja nimitettiin sen vihkipiispaksi sekä Belesasan titulaaripiispaksi 10. helmikuuta 1983. Piispaksi vihkiminen seurasi 4. toukokuuta. Pääkonsekraattorina toimi Girolamo Prigione, jota avustivat Luis Rojas Mena ja Alfonso Humberto Robles Cota.Catholic-Hierarchy.org: Bishop Jesús Humberto Velázquez Garay Velázquez Garay sai 28. huhtikuuta 1988 nimityksen Celayan piispaksi, jona hän toimi, kunnes erosi tehtävistään 26. heinäkuuta 2003. == Lähteet == Luokka:Meksikolaiset papit Luokka:Katoliset piispat Luokka:Vuonna 1940 syntyneet Luokka:Vuonna 2013 kuolleet
Alfonso Humberto Robles Cota

Alfonso Humberto Robles Cota (30. lokakuuta 1931 Los Mochis – 5. tammikuuta 2017) oli meksikolainen roomalaiskatolinen piispa. Hänet vihittiin papiksi 30. lokakuuta 1955 ja nimitettiin Tepicin hiippakunnan johtoon 12. tammikuuta 1981. Piispaksi vihkiminen seurasi 1. maaliskuuta. Pääkonsekraattorina toimi Girolamo Prigione, jota avustivat Luis Rojas Mena ja Adolfo Antonio Suárez Rivera.Catholic-Hierarchy.org: Bishop Alfonso Humberto Robles Cota Robles Cota jäi eläkkeelle 21. helmikuuta 2008. == Lähteet == Luokka:Meksikolaiset papit Luokka:Katoliset piispat Luokka:Vuonna 1931 syntyneet Luokka:Vuonna 2017 kuolleet
Holocaust Memorial of the Greater Miami Jewish Federation

Holocaust Memorial of the Greater Miami Jewish Federation, tunnetaan myös nimellä Holocaust Memorial on Miami Beach, on holokaustimuistomerkki. Se sijaitsee Meridian Avenuella Miami Beachin kaupungissa Floridassa, Yhdysvalloissa. Muistomerkin suunnittelukomitea perustettiin vuonna 1985 ja muistomerkki avattiin vuonna 1990. Muistomerkin suunnitteli arkkitehti ja kuvanveistäjä Kenneth Treister. ===Holocaust Memorial=== File:Miami Beach - South Beach Monuments - Holocaust Memorial 01.jpg File:Miami Beach - South Beach Monuments - Holocaust Memorial 02.jpg File:Miami Beach - South Beach Monuments - Holocaust Memorial 03.jpg File:Miami Beach - South Beach Monuments - Holocaust Memorial 04.jpg File:Miami Beach - South Beach Monuments - Holocaust Memorial 05.jpg File:Miami Beach - South Beach Monuments - Holocaust Memorial 06.jpg File:Miami Beach - South Beach Monuments - Holocaust Memorial 07.jpg File:Miami Beach - South Beach Monuments - Holocaust Memorial 08.jpg File:Miami Beach - South Beach Monuments - Holocaust Memorial 09.jpg File:Miami Beach - South Beach Monuments - Holocaust Memorial 10.jpg File:Miami Beach - South Beach Monuments - Holocaust Memorial 11.jpg File:Miami Beach - South Beach Monuments - Holocaust Memorial 12.jpg File:Miami Beach - South Beach Monuments - Holocaust Memorial 13.jpg File:Miami Beach - South Beach Monuments - Holocaust Memorial 14.jpg File:Miami Beach - South Beach Monuments - Holocaust Memorial 15.jpg File:Miami Beach - South Beach Monuments - Holocaust Memorial 16.jpg File:Miami Beach - South Beach Monuments - Holocaust Memorial 17.jpg File:Miami Beach - South Beach Monuments - Holocaust Memorial 18.jpg File:Miami Beach - South Beach Monuments - Holocaust Memorial 19.jpg File:Miami Beach - South Beach Monuments - Holocaust Memorial 20.jpg File:Miami_Beach_-_South_Beach_Monuments_-_Holocaust_Memorial_21.jpg File:Miami_Beach_-_South_Beach_Monuments_-_Holocaust_Memorial_22.jpg File:Miami_Beach_-_South_Beach_Monuments_-_Holocaust_Memorial_23.jpg File:Miami_Beach_-_South_Beach_Monuments_-_Holocaust_Memorial_24.jpg File:Miami_Beach_-_South_Beach_Monuments_-_Holocaust_Memorial_25.jpg File:Miami_Beach_-_South_Beach_Monuments_-_Holocaust_Memorial_26.jpg File:Miami_Beach_-_South_Beach_Monuments_-_Holocaust_Memorial_27.jpg File:Miami_Beach_-_South_Beach_Monuments_-_Holocaust_Memorial_28.jpg ==Lähteet== * Luokka:Yhdysvaltain muistomerkit Luokka:Miami-Daden piirikunnan rakennukset ja rakennelmat Luokka:Holokaustin muistaminen
Hyppynaru

thumb|Nyrkkeilijöiden harjoittelussaan käyttämä hyppynaru Hyppynaru on naruhyppelyn väline, jota käytetään leikkimiseen, kuntoiluun tai kilpailemiseen. Naruhyppelyä pidetään hyödyllisenä ja monipuolisena liikuntamuotona, ja se on aina ollut suosittu lasten leikki. ==Naruhyppelyn harrastusmuodot== Nyrkkeilijät ovat perinteisesti käyttäneet hyppynarua paljon harjoittelussaan niin lämmittelyyn kuin rytmitajun kehittämiseksikin. Myös lapset ovat aina harrastaneet naruhyppelyä eri tavoin leikeissään. Naruhyppelyssä järjestetään myös kansainvälisiä mestaruuskilpailuja, kuten maailman- ja Euroopan-mestaruuskilpailuja. ==Terveysvaikutukset== Naruhyppely voi parantaa yleiskuntoa, motoriikkaa, rytmitajua, alaselän lihasten kuntoa ja jalkojen kimmoisuutta, sekä tehostaa imunestekiertoa jaloista. Tehokas naruhyppely kohentaa myös aerobista kuntoa. Naruhyppelyllä voidaan lisäksi auttaa naisten lantiolihasten heikkoudesta johtuvia oireita. ==Tekniikat== Naruhyppelytekniikoita on useita erilaisia, esimerkiksi tasajalkaa, yhdellä jalalla tai vuorojaloin hyppiminen, erilaiset narun pyöritystavat, sekä narun kanssa eri tavoin liikkuminen. Lasten naruhyppelyleikkien variaatioita ovat muun muassa kissanviikset, koulu tai ruotsalainen hyppely. == Katso myös == * Hyppynaruloru ==Lähteet== ==Aiheesta muualla== * * Hyppynarujuoksun MM- Kilpailut 2013 Luokka:Taitoleikkikalut
Suolakekasvit

Suolakekasvit (Juncaginaceae) on Alismatales-lahkoon kuuluva yksisirkkaisheimo, jossa on kolme sukua ja 15 lajia. Niitä esiintyy lähes kaikkialla maapallolla, mutta erityisesti merenrannoilla.Stevens 2001–, Viitattu 20.5.2012 Suolakekasvit ovat kosteikkoruohoja, joilla on enemmän tai vähemmän yksipintaiset lehdet ja vanallinen, terttumainen tai tähkämäinen kukinto. Kukan kaikki osat ovat erilehtisiä. Suomessa esiintyy kaksi suolakekasveihin kuuluvaa lajia: hentosuolake (Triglochin palustris) ja merisuolake (Triglochin maritima). == Morfologisia ja anatomisia tuntomerkkejä == Kasvullisten varsien kärkikasvusolukot ovat ainakin joillakin suolakekasveilla kahtia jakautuvia. Varressa on sisäketto (endodermi) tai se puuttuu. Ilmaraot voivat olla tetrasyyttisiä, so. apusoluja on neljä ja niistä kaksi on samansuuntaisia kuin huulisolut, kaksi poikittaista. Lehtiasento on kierteinen, ja lehdet ovat enemmän tai vähemmän yksipintaisia (unifasiaalisia), harvoin lehdet sijaitsevat kahdessa rivissä ja ovat syrjittäisiä (isobifasiaalisia). Toisinaan kasvit ovat sekasopuisia (polygaamisia), so. niillä on sekä yksi- että kaksineuvoisia kukkia. Tavallisesti kukat ovat perällisiä ja suojuslehdettömiä. Kukkalehtien lukumäärä kussakin kiehkurassa vaihtelee yhdestä neljään, ja joskus kukat ovat vastakohtaisia. Kehälehtiä on yhdestä neljään tai jopa kuusi, toisinaan ne puuttuvat. Heteitä on kolmesta kahdeksaan. Emilehtiä on joko yksi tai kolmesta kymmeneen heikosti yhteen kasvaneina. Fertiilit emit sijaitsevat kohdakkain sisempien kehälehtien kanssa. Emin luotti on pensselimäinen. Kussakin emissä on pohjaistukassa yksi tai muutama siemenaihe, jossa on neljästä kuuteen solukerrosta käsittävä laitasolukko. Hedelmä on joko lohkohedelmämäinen tai pähkylämäinen, joskus koukullinen tai siivellinen; kehälehtien jäänteet voivat olla pysyviä. Siemenkuoren eksotesta ja endotegmen -kerroksissa on pintakelmu eli kutikula. Siemenessä voi olla valkuainen (endospermi). Alkiossa on lyhyt ja paksu varsimainen osa (hypokotyyli) ja sivulla sijaitseva sirkkajuuri. Suolakekasvien kromosomiluku on n = 6, 8, 15 jne.Stevens 2001–, Viitattu 5.11.2014 Suvussa Lilaea esiintyy maitiaisputkia. Suolakkeilla (Triglochin) on lehdissään kielekkeet. Tetroncium-lajit ovat kaksikotisia, emi- ja hedekukat sijaitsevat eri yksilöissä; niiden istukkatyyppi on parietaalinen. == Lähteet == * Stevens, P. F. 2001–: Angiosperm Phylogeny Website: Juncaginaceae === Viitteet === == Aiheesta muualla == * Suomen Lajitietokeskus: Suolakekasvit (Juncaginaceae) * Finto: Kassu – Kasvien suomenkieliset nimet: Suolakekasvit (Juncaginaceae) * ITIS: Juncaginaceae * Flora of China: Juncaginaceae * Luokka:Kasviheimot
OWSLA

OWSLA on yhdysvaltalainen elektronista musiikkia tuottava levy-yhtiö, jonka perusti elektronisen musiikin tuottaja Skrillex vuonna 2011. Levy-yhtiön tunnuslause on "Good People, Good Times" ("Hyviä ihmisiä, Hyviä hetkiä")http://www.facebook.com/OWSLAofficial/info == Yhtiön omistajat == * Blaise James * Clayton Blaha * Kathryn Frazier (Biz 3 levy-yhtiön omistaja) * Kevin Leos * Skrillex * Tim Smith manageri (Skrillexin manageri ja Blood Companyn omistaja) == Lähteet == Luokka:Yhdysvaltalaiset levy-yhtiöt Luokka:Elektroninen tanssimusiikki Luokka:House Luokka:Drum and bass == Aiheesta muualla == * Viralliset sivut * OWSLA Facebook-sivustolla * OWSLA Twitter-sivustolla * OWSLA Beatport-sivustolla * OWSLA SoundCloud-sivustolla * OWSLA YouTube-sivustolla
Maundiaceae

Maundiaceae on yksisirkkaisheimo, joka kuuluu lahkoon Alismatales. Siihen kuuluu vain yksi itäaustralialainen laji: Maundia triglochinoides. Sen lehdet ovat kolmisärmäiset, kukinto vanallinen, emiö yhdislehtinen ja sikiäin kehänalainen sekä hedelmänä lohkohedelmä.Stevens 2001–, Viitattu 22.5.2012 == Tuntomerkit == Vanan ulommat johtojänteet ovat kääntyneet nurin. Lehdet ovat poikkileikkaukseltaan kolmiomaiset, eikä niissä ole kielekettä. Kukinto on tähkämäinen ja sen kukat ovat perättömiä (sessiilejä). Kukat ovat vastakohtaisia ja suojuksettomia. Kehälehtiä on kaksi tai kukinnon kärjessä jopa neljä. Kehälehdet ovat kynnellisiä. Heteitä on tavallisesti kuusi, harvoin neljä tai viisi, ja niiden ponnenpuoliskot (teekat) ovat erillään toisistaan. Sikiäin on yhdislehtinen, tavallisesti neljästä, joskus kolmesta emilehdestä muodostunut. Emilehdet ovat sivuiltaan enemmän tai vähemmän erillisiä, ja niiden reunassa on käyristynyt vartalo. Siemenaiheen ulkokalvo on kolmen tai neljän solukerroksen paksuinen ja siinä on ilmakanavia. Sisäkalvo on noin kaksi solukerrosta, ja siemenaiheen reunasolukko neljä solukerrosta. Siemenaiheen sydän eli nukellus on solusulaumantapainen eli soluseinät ovat hävinneet. Hedelmä on lohkohedelmä, jossa kehälehtien jäänteet ovat jäljellä. == Lähteet == * Stevens, P. F. 2001-: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Alismatales Luokka:Kasviheimot
Yhdysvaltain presidentinvaalit 1928

Yhdysvaltain presidentinvaalit 1928 järjestettiin 6. marraskuuta 1928. Vaalit voitti republikaani Herbert Hoover haastajanaan demokraatti Al Smith. Hoover sai kansansuosiota pääasiassa lupauksillaan talouskasvusta 1920-luvun jatkuvan taloudellisen menestyksen varjossa. Hooverin kampanja osasi myös pelästyttää monia protestantteja kampanjoimalla, että katolinen demokraattiehdokas Al Smith toimisi paavin alaisena. Smith kannatti kieltolain kumoamista, mikä oli epäsuosittua keskilännessä ja maaseudulla. Kieltolain kumoamisen tukeminen heikensi hänen mahdollisuuksiaan, sillä Hoover kannatti kieltolakia. Istuva presidentti Republikaani Calvin Coolidge ilmoitti Valkoisessa talossa 2. elokuuta 1927, ettei aio hakea ehdokkuutta vuoden 1928 presidentinvaaleihin. Herbert Hooverin varapresidenttiehdokas Charles Curtis oli ensimmäinen Yhdysvaltojen alkuperäiskansa-taustainen varapresidentti Yhdysvaltojen historiassa. == Ehdokkaat == Demokraattinen puolue: *Al Smith, New Yorkin kuvernööri *Cordell Hull, edustajainhuoneen jäsen *James A. Reed, senaattori *Atlee Pomerene, entinen senaattori Republikaaninen puolue: *Herbert Hoover, entinen kauppaministeri *Frank Orren Lowden, entinen Illinoisin kuvernööri *Charles Curtis, senaattori == Vaalien kampanjointi == Osa Hooverin presidenttikampanjan henkilöstöstä teki rajuja hyökkäyksiä katolista Al Smithiä vastaan. Jotkut republikaaneihin kallellaan olevat journalistit kirjoittivat mm. "Smith haluaa murhata protestantit ja tuhota Yhdysvaltojen valtion!" Vuoden 1932 presidentinvaalien ehdokas Franklin Roosevelt piti tulisen puheen Madison Square Gardenilla, jossa hän antoi tukensa Al Smithille. Roosevelt oli itse myös ehdokkaana Al Smithin New Yorkin kuvernöörin paikalle. == Lähteet == == Aiheesta muualla == *Geoelections - Kartta vuoden 1928 presidentinvaalien annetuista äänistä Luokka:Vuoden 1928 vaalit Presidentinvaalit 1928
Posidoniaceae

Posidoniaceae on kasviheimo, jonka ainoa suku on Posidonia. Siinä on yhdeksän lajia, ja ne kasvavat merivedessä Välimerellä ja Australian eteläpuolella. Kasvit ovat meriheiniä, jotka on helppo tunnistaa kuituisista lehtien jäänteistä, joita on pitkin vaakajuurakkoa, ja haarovasta terttumaisesta kukinnosta.Stevens 2001– == Morfologiaa ja anatomiaa == Heimon kasvien kasvutapa on varsijatkoinen (monopodiaalinen). Lehtitupista jää jäljelle runsaasti ligniinittömiä kuitujuosteita. Kukinto on haarainen, ja haaroissa on suojuslehtiä. Kukat ovat perättömiä ja kukintohaarat ovat tähkämäisiä. Kukat ovat tavallisesti kaksineuvoisia ja suojuksellisia; suojuslehdet ovat johtojänteettömiä. Heteitä on kolme, ja niiden ponnen teekat ovat enemmän tai vähemmän erillisiä, karisevia, ja niiden välinen lokeroside (konnektiivi) on leveä ja kilpimäinen. Siitepölyhiukkaset ovat sileitä ja hiukkasen seinämästä puuttuu eksiini-kerros. Emilehtiä on yksi, eikä vartaloa ole. Luotti on rakenteeltaan monimutkainen. Siemenaihe on varreton ja luokkimaisesti taipunut (kampylotrooppinen). Siinä on yhtyneiden kalvojen (integumenttien) muodostama lisäke mikropyleä eli siitereikää vastapäätä. Ulkointegumentti on noin kuuden solukerroksen paksuinen, sisempi noin neljän. Siemenaiheen laitasolukossa on noin kymmenen tai enemmän solukerrosta. Hedelmä on mehevä tuppilo, jonka ympärillä on pysyvänä säilynyt konnektiivi. Taimessa on sirkkajuuri, jossa on muutama juurikarva, tai sirkkajuuri puuttuu. Kromosomiluku on n = 10. == Lajit == * Posidonia angustifolia * Posidonia australis * Posidonia coriacea * Posidonia denhartogii * Posidonia kirkmanii * Posidonia oceanica * Posidonia ostenfeldii * Posidonia robertsoniae * Posidonia sinuosa http://www.theplantlist.org/tpl1.1/search?q=posidonia. viittaus 5.11.2014. Välimeressä kasvavan lajin Posidonia oceanica kloonit voivat olla jopa 15 km leveitä ja iältään kymmeniä tuhansia vuosia. == Lähteet == * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ * The Plant List. A working list of all plant species. http://www.theplantlist.org/ === Viitteet === Luokka:Alismatales Luokka:Kasviheimot
Tyttö hiekkakuopassa

Tyttö hiekkakuopassa on Helene Schjerfbeckin temperamaalaus kankaalle vuodelta 1912.Tyttö hiekkakuopassa. Kultakausi-oppimateriaali edu.fi. Viitattu 20.5.2012 Maalaus kuvaa leikkiinsä keskittynyttä tyttöä, joka piirtelee risulla hiekkaan. Aurinkoisen kuvan värit ovat voimakkaita, punaista, keltaista ja sinistä. Teoksessa on harkittua viivan ja värin käyttöä. == Lähteet == == Aiheesta muualla == *Teoksen esittely Valtion taidemuseon sivuilla Luokka:Helene Schjerfbeckin maalaukset Luokka:Ateneumin kokoelmat
Yhdysvaltain presidentinvaalit 1924

Yhdysvaltain presidentinvaalit 1924 järjestettiin 4. marraskuuta 1924. Vaalit voitti istuva presidentti, republikaani Calvin Coolidge haastajanaan demokraatti John W. Davis ja edistyspuoluelainen Robert M. La Follette. Robert Marion La Follette oli alun perin republikaanipuolueen ehdokkaana, mutta ei saanut ehdokkuutta. Hänen poliittiset näkemykset olivat ns. progressiivisen liikkeeseen kuuluvia ja hän asettui progressiivisen puolueen ehdokkaaksi. Vaikka Yhdysvalloissa on ollut useita puolueita, joiden nimi on progressiivinen puolue, niin Robert M. La Folletten progressiivinen puolue ei ole sama kuin samanniminen vuoden 1912 presidentinvaaleissa toiminut Progressiivinen puolue (1912), jonka ehdokkaana oli silloin Theodore Roosevelt. Yleensä La Folletten puolueesta kirjoitetaan Progressiivinen puolue (1924), sillä Yhdysvalloissa toimi myös vuoden 1948 presidentinvaaleissa Progressiivinen puolue (1948) ja Progressiivinen puolue (1912). Republikaanipuolueella oli ollut hankala presidenttikausi 1920-1924. Vaikka Yhdysvallat näki merkittävää talouskasvua ja kotitalouksien olot paranivat, niin republikaanipuolueen johto oli ollut mukana laajassa Teapot Dome- skandaalissa, johon implikoitui useita presidentti Warren G. Hardingin ministereitä. Skandaalissa useat ministerit ottivat lahjuuksia yksityisiltä öljy-yhtiöiltä, jotta he antaisivat yhtiöille vapaat kädet Yhdysvaltain laivaston öljykentille. Calvin Coolidge selvisi skandaalista melko helpolla, mikä auttoi häntä vuoden 1924 vaalikampanjassa. Istuva presidentti Warren G. Harding kuoli yllättäen 2. elokuuta 1923, jolloin varapresidentti Clavin Coolidgesta tuli seuraava presidentti. == Ehdokkaat == Demokraattinen puolue: *John W. Davis, Yhdysvaltain Yhdistyneen kuningaskunnan suurlähettiläs 1918-1921 * William Gibbs McAdoo, entinen Yhdysvaltain valtiovarainministeri 1913-1918 * Al Smith, New Yorkin kuvernööri 1919-1920 ja 1923- * Oscar Underwood, Alabaman senaattori Republikaaninen puolue: * Calvin Coolidge, Yhdysvaltain istuva presidentti * Hiram Johnson, Kalifornian senaattori ja entinen Kalifornian kuvernööri * Robert M. La Follette, edistysmielinen Wisconsinin senaattori ja entinen Wisconsinin kuvernööri * Frank Orren Lowden, Illinoisin kuvernööri == Lähteet == == Aiheesta muualla == *Geoelections - Kartta vuoden 1924 presidentinvaalien annetuista äänistä Luokka:Vuoden 1924 vaalit Presidentinvaalit 1924
Cymodoceaceae

Cymodoceaeceae on pieni yksisirkkaisheimo, joka kuuluu lahkoon Alismatales. Siinä on viisi sukua ja 16 lajia, jotka kasvavat merissä lämpimillä ja trooppisilla alueilla, erityisesti Australiassa.Stevens 2001–, Viittaus 20.5.2012. == Tuntomerkit == Heimon lajit kasvavat yleensä haarajatkoisesti eli sympodiaalisesti, ja niiden juuret ovat tavallisesti haarattomia. Juurakossa on keskuslieriö. Kasveilla on kärjestään sahaiset lehdet, jotka sijaitsevat kahdessa rivissä. Kukat ovat yksineuvoisia ja sijaitsevat joko yksi- tai kaksikotisesti. Kukinto on viuhkomainen ja sijaitsee suojuslehden sisällä tai kukat ovat yksittäin. Kukat ovat kehättömiä. Hedekukassa on kaksi yhteen kasvanutta hedettä, emikukissa kaksi erillistä emiä, joilla on pitkät ja usein haaroittuvat vartalot. Myös luotti on pitkä. Hedelmä on pähkylä tai pieni luumarja, jossa on yksi, harvemmin kaksi siementä. Siementaimen juuressa on juurikarvatupsu.Stevens 2001–, Viittaus 5.11.2014. == Suvut == Suvussa Halodule nilan siiviläputkissa on paksut ja helmiäishohtoiset soluseinät. Suvussa Syringodium lehtilapa on liereä ja heteen kärkilisäkkeet puuttuvat. Suvuissa Amphibolis ja Cymodocea siemenet itävät jo emokasvissa (vivipaarisuus). Heimoon kuuluvat suvut:List of genera in family Cymodoceaceae. * Amphibolis C.Agardh (Pectinella J.M.Black) * Cymodocea K.Koenig (Phycoschoenus (Asch.) Nakai) * Halodule Endl. * Syringodium Kutz. * Thalassodendron Hartog == Lähteet == * Stevens, P. F. 2001–: Angiosperm Phylogeny Website: Cymodoceaceae === Viitteet === Luokka:Alismatales Luokka:Kasviheimot
Blaise Matuidi

Blaise Matuidi (s. 9. huhtikuuta 1987 Toulouse) on ranskalainen jalkapalloilija, joka edustaa yhdysvaltalaista MLS-seuraa Inter Miamia. Aiemmin hän on pelannut kotimaansa lisäksi kausina 2017–2020 Italian Serie A:n Juventuksessa. Pelipaikaltaan Matuidi on puolustava keskikenttäpelaaja ja hänet tunnetaan erityisesti kovasta taklauspelistään. == Ammattilaisura == === Seurajoukkueura === Matuidi aloitti ammattilaisuransa kaudella 2004–2005 Troyesin joukkueessa ja pelasi ensimmäiset Ligue 1 -ottelunsa kaudella 2005–2006, jolloin hän kuului jo joukkueensa vakiokokoonpanoon. Kesällä 2007 hän siirtyi Saint-Étienneen ja kesällä 2011 Paris Saint-Germainiin. Hän pelasi 12 vuoden aikana Ligue 1:ssä kaikkiaan 400 ottelua ja teki niissä 30 maalia. Mestarien liigassa hän pelasi 45 ottelua ja teki niissä kuusi maalia. Elokuussa 2017 Matuidi siirtyi italialaisseura Juventukseen. Ensimmäisellä kaudella hän pelasi Serie A:ssa 32 ottelua ja teki niissä kolme maalia. Toisella kaudella hän pelasi 31 liigaottelua ja teki kolme maalia. Kolmannella kaudella hän pelasi 35 liigaottelua eikä tehnyt maaleja. Mestarien liigassa hän pelasi kahdella ensimmäisellä kaudella yhdeksän ja kolmannella viisi ottelua. Hän teki maalin huhtikuussa 2018 puolivälierässä Real Madridia vastaan vieraskentällä ja kaudella 2019–2020 alkulohko-ottelussa Atlético Madridia vastaan myöskin vieraskentällä. === Maajoukkueura === Matuidi valittiin Ranskan joukkueeseen vuoden 2012 jalkapallon EM-kilpailuihin vaikka hän oli pelannut ainoastaan viisi maaottelua ennen valintaa. Maajoukkuedebyyttinsä Matuidi teki syyskuussa 2010 karsintaottelussa Bosnia ja Hertsegovinaa vastaan. Matuidi pelasi Ranskan joukkueessa keskikentällä yhdessä Paul Pogban kanssa vuoden 2014 MM-kisoissa. Hän oli voittamassa EM- hopeaa 2016 ja maailmanmestaruutta 2018. Hän on pelannut kaikkiaan 84 maaottelua, joista viimeisen lokakuussa 2019, ja tehnyt niissä yhdeksän maalia. == Lähteet == == Aiheesta muualla == Luokka:Ranskalaiset jalkapalloilijat Luokka:Jalkapallon maailmanmestarit Luokka:Vuonna 1987 syntyneet Luokka:Elävät henkilöt
Bison bonasus hungarorum

Bison bonasus hungarorum on sukupuuttoon kuollut visentin alalaji. Se eli Karpaattien, Moldavian ja Transilvanian alueilla, kunnes kuoli sukupuuttoon 1700-luvun lopulla. Luokka:Sukupuuttoon kuolleet nisäkkäät Luokka:Nautaeläimet
Francisco Rodríguez (puertoricolainen judoka)

Francisco Rodríguez (s. 20. toukokuuta 1970) on puertoricolainen judoka. Hän kilpaili vuonna 1996 Atlantan olympialaisissa, joissa hän oli jaetulla 21. sijalla. Rodríguez oli voittanut samana vuonna alle 71-kiloisten Karibianmeren-mestaruuden. == Lähteet == Luokka:Puertoricolaiset judokat Luokka:Vuonna 1970 syntyneet Luokka:Elävät henkilöt
Pennantiaceae

Pennantiaceae on Apiales-lahkoon kuuluva kaksisirkkaisheimo, jonka kaikki neljä lajia luetaan yhteen ja samaan Pennantia-sukuun. Sen lajit ovat puita tai pensaita, joita tavataan Koillis-Australiassa, Norfolkinsaarella ja Uudessa-Seelannissa.Stevens 2001–, Viittaus 5.11.2014. == Tuntomerkit == Pennantia-suvun kukassa on erillislehtinen verhiö ja yhdislehtinen teriö. Mesiäinen puuttuu. Kukat ovat yksineuvoisia. Hedekukan heteissä on pitkät palhot, ja emiön jäänne on erotettavissa. Emikukissa voi olla joutoheteitä, emiö on yhdislehtinen, muodostunut kolmesta tai joskus kahdesta emilehdestä, ja sikiäin kehänalainen, vartalot lyhyitä tai leveä luotti sijaitsee varrettomana sikiäimen pinnalla. Hedelmä on luumarja. Putkiloelementeissä on tikapuumaiset perforaatiolevyt. Nivelten sisärakenteessa on kolme lehteen johtavaa johtojännettä, jotka jättävät varren johtojännelieriöön kolme aukkoa. Lehtiruodin johtojänne on poikkileikkaukseltaan rengasmainen ja sen sisällä on yksittäinen johtojänne ja sivuilla rengasmaisia johtojänteitä. Ilmaraot ovat parasyyttisiä eli niiden kaksi apusolua on samansuuntaisia huulisolujen kanssa. Solukkokarvat (emergenssit) muodostuvat yhdestä solurivistä. Lehtilaidat ovat ehyet tai hampaiset. Terälehtien kärjet ovat taipuneet sisäänpäin. Siemenaiheissa on enintään hieman paksu sydän eli nukellus. Siemenaiheen kalvo eli integumentti on johtojänteellinen. Luumarjan sisimmät solut ovat poikittaisesti pidentyneitä. Siemenkuori on ohut, ja siemenessä on lyhyt tai vähäpätöinen alkio. Kromosomiluku on n = 25. == Lähteet == * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Apiales Luokka:Kasviheimot
Kuopion Musiikkikeskus

Kuopion Musiikkikeskus on Kuopion keskustan tuntumassa, Kuopionlahden rannalla sijaitseva, Kuopion kaupungin ylläpitämä, kansainvälisen tason kokous- ja konserttikeskus sekä oppilaitosrakennus. Musiikkikeskus on Kuopion kaupunginorkesterin kotisali. Kuopion Musiikkikeskuksessa toimii kolme taidealan oppilaitosta: Kuopion konservatorio, Savonia-ammattikorkeakoulun musiikki- ja tanssilinja sekä Sibelius-Akatemian Kuopion yksikkö, jotka tarjoavat koulutusta musiikkileikkikoulusta ammattiopintoihin. Talon ravintoloitsijana toimii Kanresta Oy. Musiikkikeskuksen suunnittelivat vuonna 1972 järjestetyn kutsukilpailun voittaneet arkkitehdit Esa Malmivaara ja Raimo Savolainen. Rakennus valmistui elokuussa 1985. Kuopion Musiikkikeskuksen pääsali on 1 064-paikkainen konserttisali, jonka akustiikan on suunnitellut professori Alpo Halme. Sali soveltuu erinomaisesti yhtä lailla klassiselle kuin viihdemusiikille sekä muuntautuu isojen kongressien tarpeisiin. Kamarimusiikkisaliin mahtuu enimmillään 240 henkilöä. Lisäksi talossa on useita pienempiä konsertti- ja neuvottelutiloja. Talossa järjestetään vuosittain noin 300 tilaisuutta ja kävijämäärät vaihtelevat vuosittain 120 000 – 150 000 välillä. Musiikkikeskusta remontoitiin 2018-2019. ==Lähteet== ==Aiheesta muualla== *Kuopion Musiikkikeskuksen kotisivut Luokka:Suomen konserttitalot Luokka:Kuopion rakennukset ja rakennelmat Luokka:Kuopionlahti
Torricelliaceae

Torricelliaceae on kaksisirkkaisheimo, joka kuuluu Apiales-lahkoon, eli on siis sarjakukkaiskasvien sukulainen. Sen kolme sukua ja kymmenen lajia kasvavat Madagaskarilla, Kaakkois-Aasiassa ja Malaijien saaristossa.Stevens 2001: -. Viittaus 5.11.2014 == Tuntomerkit == Heimon kasvit ovat puita, joilla on liuskaiset ja hammaslaitaiset tai pelkästään hammaslaitaiset lehdet. Lehdet ovat toisinaan kourasuoniset. Ruodin reuna on alaosastaan palteinen; eräissä tapauksissa laajentuma ympäröi varren. Joillakin lajeilla on pieni kieleke. Kukat ovat yksineuvoisia. Emikukissa yhdislehtinen ja kehänalainen sikiäin muodostuu 2–4 emilehdestä. Hedelmässä on kaksi suurta tyhjää lokeroa ja yksi pieni lokero, jossa siemenet sijaitsevat. Hedelmänseinässä on vahvikesoluja (sklereidejä). Siemen on enemmän tai vähemmän käyrä. Kromosomiluku on n = 12, 20 ± 2. == Anatomia == Varren anatomiaa: Putkiloelementtien perforaatiot ovat yksinkertaiset ja itse putkiloelementit ovat nilassa ryhmittäin. Syysolujen huokosissa on vähäpätöiset reunukset. Putkiloiden viereinen perussolukko eli parenkyymi on niukka. Soluissa on oksalaattihiekkaa ja limasoluja on. Ilmaraot ovat tavallisesti anomosyyttisiä, so. apusolujen määrä ja suunta on epämääräinen. Erittäviä karvoja on. Suvussa Torricellia kasvit ovat tanniinipitoisia, emikukat ovat terälehdettömiä, luotit enemmän tai vähemmän kaksijakoisia, siemenkuori on hieman kovettunut ja alkio on pitkä ja ohut. Aralidium-suvussa putkiloelementtien perforaatiot ovat tikapuumaisia, ruodin johtojänteet ovat hajallaan, emikukan mesiäinen on johtojänteellinen, siemenaiheessa on massiivinen kalvo eli integumentti, siemenvalkuainen eli endospermi on kirjava. Suvussa Melanophylla on siemenkuoressa uloin kerros tikapuumaisesti paksuuntunut eikä siinä ole ligniiniä. == Evoluutio ja systematiikka == Heimon iäksi on arvoitu noin 53 tai jopa 103 miljoonaa vuotta. Torricellia-suku on ollut laajalle levinnyt pohjoisella pallonpuoliskolla eoseenikauteen mennessä ja se voidaan jäljittää vähintään 55,8 miljoonan vuoden taakse. Varhemmin systematiikan historiassa heimon suvut on viety kanukkakasvien (Cornaceae) yhteyteen. == Lähteet == * Stevens, P. F. 2001-: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Apiales Luokka:Kasviheimot
Francisco Rodríguez (espanjalainen judoka)

Francisco Rodríguez López (s. 15. marraskuuta 1957) on espanjalainen entinen judoka. Rodríguez voitti vuonna 1982 maansa mestaruuden alle 65-kiloisten sarjasta ja oli sarjassa EM-kisojen viides samana vuonna. Hän sai seuraavissa Espanjan-mestaruuskisoissa jälleen kultaa, ja otti 65 kilon sarjan pronssia Casablancassa pidetyistä Välimeren kilpailuista 1983. Rodríguez jäi jaetulle 20. sijalle Los Angelesin olympialaisissa 1984 ja kilpaili satunnaisesti 2000-luvun puolelle saakka. == Lähteet == Luokka:Espanjalaiset judokat Luokka:Vuonna 1957 syntyneet Luokka:Elävät henkilöt
Bouremin piiri

Bouremin piiri () on hallintoalue Gaon alueella Malissa. Sen hallinnollinen keskus on Bourem. Piirin pinta-ala on 42 000 neliökilometriä.Schéma, s. 6. Asukkaita on 116 400 henkeä (vuonna 2009). ==Maantiede ja ilmasto== Bouremin piiri muodostaa 24,6 % Gaon alueen pinta-alasta. Se rajoittuu kaakossa Gaon piiriin, lounaassa Timbuktun alueen Gourma-Rharousin ja lännessä Timbuktun piireihin sekä pohjoisessa Kidalin alueen Tessalitin ja Kidalin piireihin. Seutu on pinnanmuodostukseltaan etupäässä tasankoa. Hiekka muodostaa dyynejä ja paikoitellen kohoaa kalliorinteitä. Piirin eteläosassa virtaa Nigerjoki. Tilemsin laaksossa on suuri fosfaattiesiintymä.Schéma, s. 11–12. Piiri kuuluu pääosin Sahelin vyöhykkeeseen. Pohjoisin osa on Saharan autiomaata. Ilmasto on hyvin kuiva ja kuuma. Vuotuinen sademäärä on noin 100 millimetriä. Kasvillisuus koostuu etupäässä heinäkasveista ja pensaista.Schéma, s. 12–13. ==Hallinnollinen jako ja asutus== Bourem kuului vuoteen 1937 saakka Timbuktun ja sen jälkeen Gaon piiriin. Bouremin piiri on perustettu vuonna 1960.Schéma, s. 7. Piiriin kuuluu Bouremin kaupunkikunta ja neljä maalaiskuntaa: Bamba, Taboye, Tarkint ja TéméraSchéma, s. 7–8.. Kaupunginosia, kyliä ja nomadiryhmiä on yhteensä 114. Kaupunkiväestön osuus on 23,6 %. Asukkaista 70 % on Nigerjoen varrella kiinteissä asutuksissa eläviä songhaita. Lisäksi on maureja, tuaregeja, belloja ja bozoja, jotka viettävät osin nomadielämää.Schéma, s. 14–15. Vallitseva uskonto on islam. Lisäksi on jonkin verran kristittyjä.Synthèse, s. 4. ==Liikenne ja elinkeinot== Bouremin kautta kulkee Gaosta Kidaliin johtava maantie, josta haarautuu Bamban kautta kulkeva tie Timbuktuun. Teiden kunto on heikko ja ajoneuvoja on vähän. Nigerillä on korkean veden aikaan jokiliikennettä. Bouremissa on käyttämätön lentokenttä.Schéma, s. 52–54. Seudun pääelinkeinot ovat maanviljely sekä laiduntamiseen ja paimentolaisuuteen perustuva karjanhoito. Tärkeimmät viljelyskasvit ovat riisi, durra, tupakka ja vihannekset. Kotieläimiä ovat vuohet, lampaat, naudat, aasit, kamelit, hevoset ja siipikarja. Lisäksi harjoitetaan kalastusta, kaupankäyntiä ja käsityöammatteja.Synthèse, s. 4–6. Tilemsin fosfaattiesiintymän hyödyntäminen on lakannut investointien puutteen ja alueen levottomuuksien takiaSchéma, s. 47–48.. ==Palvelut== Piirissä toimii 46 alakoulua ja kahdeksan yläkoulua, yhdeksän koulutus- ja kehittämiskeskusta (CED), 11 koraanikouluaSynthèse, s. 6. ja naisten oppimiskeskusSchéma, s. 59.. Terveyspalvelut käsittävät piirin poliklinikan, 28 kunnallista terveyskeskusta ja kaksi varuskuntasairaalaa (vuonna 2011). Puhtaan juomaveden piirissä on 59 % kiinteästi asuvista ja 15 % nomadeistaSchéma, s. 56.. ==Matkailu== Piirissä on useita historiallisia ja luonnonnähtävyyksiä. Matkailu on täysin kehittymätöntä eikä majoituspalveluita ole.Schéma, s. 49–50. ==Lähteet== * * ===Viitteet=== *
Francisco Rodríguez (meksikolainen pyöräilijä)

Francisco Rodríguez Ledesma (10. lokakuuta 1915 Amealco de Bonfil - 1\. kesäkuuta 1998 México) oli meksikolainen maantiepyöräilijä. Hän osallistui Lontoon olympialaisissa 1948 sekä maantie- että aika-ajoon, mutta joutui keskeyttämään molemmissa lajeissa. == Lähteet == * Rodríguezin profiili sports-reference.com -sivustolla Luokka:Meksikolaiset maantiepyöräilijät Luokka:Vuonna 1915 syntyneet Luokka:Vuonna 1998 kuolleet
Gerald Moore

Gerald Moore (30. heinäkuuta 1899 – 13. maaliskuuta 1987) oli brittiläinen liedpianisti. Hän esiintyi useiden maailman suurimpien laulajien, kuten Dietrich Fischer-Dieskaun kanssa. Moore teki kiertueiden lisäksi useita luentomatkoja ja kirjoitti kirjoja säestämisestä. Hän vieraili eräitä kertoja myös Helsingissä. ==Julkaisuja== *Unashamed Accompanist (1943) *Singer and Accompanist (1943) *Am I Too Loud? (1962) *Schubert Song Cycles (1975) *Collected Memoirs (1985) == Lähteet == Luokka:Brittiläiset pianistit Luokka:Vuonna 1899 syntyneet Luokka:Vuonna 1987 kuolleet
Griselinia

Griselinia on ainoa suku heimossaan Griseliniaceae, joka kuuluu Apiales- lahkoon. Suvussa on kuusi lajia, jotka ovat kasvumuodoiltaan vaihtelevia. Pääosa lajeista on puita ja pensaita, mutta on myös kiipeileviä köynnöksiä ja päällyskasveja eli epifyyttejä. Lajit kasvavat Uudessa-Seelannissa sekä hajanaisesti Etelä-Amerikan eteläosissa.Stevens 2001–. Viitattu 5.11.2014 == Tuntomerkit == Griselinia-lajien lehdet sijaitsevat usein kahdessa rivissä. Lavan laidat ovat hampaiset tai eheät; kanta, ruodin reuna ja adaksiaalinen palle saattavat ympäröidä varren. Kukat ovat yksineuvoisia. Emikukat saattavat olla teriöttömiä ja mesiäinen eli nektario puuttuu. Sikiäin on yhdislehtinen ja kehänalainen. Hedelmä on marjamainen. Kasveissa on värillisenä välkehtivää eli iridoivaa griselinosidi-nimistä yhdistettä. Ruodin johtojänteet ovat kaarevia poikkileikkaukseltaan. Lehdessä on limasoluja, ja ilmaraot ovat syklosyyttisiä, mikä tarkoittaa, että vähintään viisi pientä apusolua on huulisolujen ympärillä, ei kuitenkaan säteittäisesti. Lehden pinnalla on solukarvoja (trikoomia). Hedekukkien ponnet kiinnittyvät palhoihin selästään. Siemenaiheessa on sen varresta eli funikuluksesta kasvanut siltarakenne, joka helpottaa siiteputken kasvua kohden nukellusta. Kromosomiluku on n = 18. == Luokittelu == Aiemmin Griselinia-sukua on pidetty kanukkakasvien (Cornaceae) sukulaisena. Nykyisten tutkimusmenetelmien johdosta se liitetään Apiales- lahkossa osaksi ryhmää, johon kuuluvat myös kielopuukasvit (Pittosporaceae), araliakasvit (Araliaceae), heimo Myodocarpaceae ja sarjakukkaiskasvit (Apiaceae). Tämän ryhmän ominaisuuksia ovat petroseleenihapon esiintyminen, tanniinien puuttuminen, erittävien karvojen harvinaisuus, tietynlainen lehden silmuasento (vernaatio) ja siemenaiheen sisäisen päällysketon (endoteelin) olemassaolo. === Lajit === Griselinia-suvussa on kuusi tai seitsemän lajia:http://www.theplantlist.org/tpl1.1/search?q=griselinia * Griselinia carlomunozii M.O.Dillon & Muñoz-Schick * Griselinia jodinifolia (Griseb.) Taub. * Griselinia littoralis (Raoul) Raoul * Griselinia lucida (J.R.Forst. & G.Forst.) G.Forst. * Griselinia racemosa (Phil.) Taub. * Griselinia ruscifolia (Gay) Ball * Griselinia scandens (Ruiz & Pav.) Taub. == Lähteet == * Stevens, P. F. 2001-: Angiosperm Phylogeny Website. http://www.mobot.org/mobot/research/apweb/ * The Plant List. A working list of all plant species. http://www.theplantlist.org/tpl1.1/search?q=griselinia === Viitteet === Luokka:Apiales
Francisco Rodríguez (argentiinalainen pyöräilijä)

Francisco Rodríguez (1906 - ?) oli argentiinalainen ratapyöräilijä. Rodríguez kilpaili Amsterdamin olympialaisissa 1928 1 000 metrin aika-ajossa, jossa hän sijoittui kahdeksanneksi. == Lähteet == * Luokka:Argentiinalaiset ratapyöräilijät Luokka:Vuonna 1906 syntyneet Luokka:Kuolinvuosi puuttuu
Gaon piiri

Gaon piiri () on hallintoalue Malin Gaon alueella. Sen pinta-ala on 31 288 neliökilometriä. Asukkaita on 239 900 henkeä (vuonna 2009). Gaon piiri rajoittuu pohjoisessa Gaon alueen Bouremin piiriin ja Kidalin alueeseen, idässä Ménakan ja etelässä Ansongon piireihin sekä lännessä Timbuktun alueeseen. Se käsittää Tilemsin ja Gourman tasangot, joiden keskellä virtaa Nigerjoki. Ilmasto on erittäin kuiva ja kuuma. Seutu kuuluu Sahelin vyöhykkeeseen. Piiriin kuuluu Gaon kaupunki ja kuusi maalaiskuntaa: Anchawadi, Gabero, Gounzoureye, N’Tillit, Soni Ali Ber ja Tilemsi. Asukkaat ovat etupäässä songhaita, tuaregeja ja arabeja. Lisäksi on muualta maasta siirtyneitä bambaroita ja dogoneja. Gao on myös yksi Länsi-Afrikasta Eurooppaan pyrkivien siirtolaisten pysähdyspaikoista. Gaossa on kansainvälinen lentokenttä sekä maantieyhteys Bamakoon, Bouremiin ja Nigerin rajalle. Nigerillä jokiliikennettä. Seudun pääelinkeinot ovat maanviljely sekä laiduntamiseen ja paimentolaisuuteen perustuva karjanhoito. Tärkeimmät viljelyskasvit ovat riisi, durra ja hirssi. Kotieläimiä ovat vuohet, lampaat, naudat, aasit ja kamelit. Lisäksi harjoitetaan kalastusta, kaupankäyntiä sekä käsityö- ja palveluammatteja. Gaon kaupunki on Malin tärkeimpiä matkailukohteita. ==Lähteet== *
BA CityFlyer

BA CityFlyer on British Airwaysin omistama alueellinen lentoyhtiö. Yhtiö operoi reittiverkostoa Eurooppaan ja Britanniaan London Cityn lentoasemalta. Yhtiö on täysin British Airwaysin omistuksessa ja operoi BA:n väreissä, nimillä ja lennonnumeroin. ==Historia== British Airwaysin kauppa BA Connectista Flybelle vuonna 2007 ei sisältänyt London City Airportilla olevia kymmentä Avro RJ100 -suihkukonetta. Tämä johti BA:n päätökseen elvyttää entinen Gatwick-pohjainen CityFlyer-express, joka oli integroitu osaksi BA:ta 2001. ==Laivasto== Laivaston keski-ikä toukokuussa 2024 on 12,6 vuotta. BA Cityflyerin laivasto Konetyyppi Lukumäärä Tilauksia Huomautuksia Embraer 190 20 — Yhteensä 20 0 Ennen vuotta 2009 BA CityFlyer operoi Avro RJ85- ja Avro RJ100- koneilla. Tammikuussa 2021 yhtiö lopetti Embraer 170 -koneiden käytön koronaviruspandemian aiheuttaman matkustamisen vähenemisen seurauksena. ==Kohteet== BA CityFlyer lentää seuraaviin kohteisiin: Alankomaat *Amsterdam - Schipholin kansainvälinen lentoasema *Rotterdam - Rotterdamin lentoasema Espanja *Alicante - Alicanten lentoasema (kausittainen) *Barcelona - Barcelonan lentoasema (kausittainen) *Granada - Federico García Lorcan lentoasema *Ibiza - Ibizan lentoasema *Madrid - Madrid-Barajasin lentoasema *Mahón - Menorcan lentoasema (kausittainen) *Málaga - Málagan lentoasema *Palma de Mallorca - Palma de Mallorcan lentoasema *Reus - Reusin lentoasema (kausittainen) Italia *Firenze - Peretolan lentoasema *Venetsia - Marco Polon kansainvälinen lentoasema Portugali *Faro - Faron lentoasema (kausittainen) Ranska *Angers - Angers – Loiren lentoasema (kausittainen) *Chambéry - Chambéryn lentoasema (kausittainen) *Nizza - Côte d’Azurin kansainvälinen lentoasema (kausittainen) *Quimper - Quimper – Cornouaillen lentoasema (kausittainen) Ruotsi''' *Tukholma - Arlandan kansainvälinen lentoasema Saksa *Düsseldorf - Düsseldorfin kansainvälinen lentoasema *Frankfurt - Frankfurt am Mainin lentoasema Sveitsi *Geneve - Geneven kansainvälinen lentoasema (kausittainen) *Zürich - Zürichin kansainvälinen lentoasema Yhdistynyt kuningaskunta * Englanti **Lontoo - London City Airport solmukohta **Manchester - Manchesterin lentoasema * Skotlanti **Aberdeen - Aberdeenin lentoasema **Edinburgh - Edinburghin lentoasema **Glasgow - Glasgow’n kansainvälinen lentoasema Yhdistyneen kuningaskunnan erillisalueet *Mansaari - Mansaaren lentoasema ===Entiset kohteet=== BA CityFlyer on lentänyt säännöllisiä lentoja myös seuraaviin kohteisiin: Espanja *Barcelona - Barcelonan lentoasema (säännölliset lennot lopetettu, BA CityFlyer lentää yhä kausittaisia lentoja) Irlanti *Dublin - Dublinin lentoasema Italia *Milano - Malpensan kansainvälinen lentoasema Puola *Varsova - Frédéric Chopinin kansainvälinen lentoasema Ranska *Lyon - Saint-Exupéryn kansainvälinen lentoasema Tanska *Kööpenhamina - Kööpenhaminan lentoasema ==Lähteet== == Aiheesta muualla == Luokka:British Airways